လိုလျှင်ကြံဆ နည်းလမ်းရ

လိုလျှင်ကြံဆ နည်းလမ်းရ သည် မြန်မာဆိုရိုးစကား ဖြစ်သည်။ အဓိပ္ပာယ် “လိုလျှင်ကြံဆ နည်းလမ်းရ” ဆိုသည်မှာ အရာတစ်ခုကို “လိုလျှင်” (ရယူလိုသော ဆန္ဒရှိလျှင်) “ကြံဆ” (အဖြေရှာခြင်း၊ နည်းလမ်းရှာဖွေခြင်း) ပါက “နည်းလမ်းရ” (ရရှိနိုင်သော နည်းလမ်းကို ရှာတွေ့နိုင်သည်) ဟု ဆိုလိုသည်။ ပြင်းပြသော ဆန္ဒရှိပါက ထိုဆန္ဒကို ပြည့်ဝစေရန်အတွက် နည်းလမ်းကို ရှာဖွေတွေ့ရှိနိုင်သည်ဟု ဆိုလိုသည်။ ဤဆိုရိုးစကားသည် စိတ်ဆန္ဒ၏ အရေးပါမှုနှင့် ကြိုးစားရှာဖွေမှု၏ အကျိုးကျေးဇူးကို ဖော်ပြသည်။ “ဆန္ဒရှိက နည်းလမ်းရ” ဟူသော ဆိုရိုးစကားနှင့် အတူတူဖြစ်သည်။ ကိုးကားချက်များ "လိုလျှင် ကြံဆ နည်းလမ်းရ ဆိုသကဲ့သို့…ယခင်အခါများက အလေးမမူ ခဲ့သော အလေအလွင့်ပစ္စည်းဝတ္ထုများကို တစ်နည်းနည်းဖြင့် ပြန်လည် အသုံးချ ကြ၏။" [၁၃၁၆] စာဗိမာန်၊ ၃၊ ၁။ ၆၄။ "လိုလျှင် ကြံဆ နည်းလမ်းရ ဟု ဆိုရိုးရှိသည့်အတိုင်း… ဆင်စွယ်တုများရရှိရန် ကြံဆကြရာမှ ထိုပလတ်စတစ်မျိုးတို့ကို အောင်မြင်စွာ စတင်ပြုလုပ်နိုင်ခဲ့ကြလေသည်။" [၁၃၂၀] စာဗိမာန်၊ ၇၊ ၇။ ၇၉။ ဆက်စပ်ဖတ်ရှုရန် ဆန္ဒရှိက နည်းလမ်းရ ကိုးကား Category:မြန်မာဆိုရိုးစကားများ